Claudia Nicoleitzik

Claudia Nicoleitzik (født 14. april 1991) er en tysk funksjonshemmet friidrettsutøver. Hun konkurrerer i klasse T36, som er for utøvere med koordineringsvansker, grunnet hypertoni, ataksi eller atetose, samt utøvere med cerebral parese. Utøverne i denne klassen har ufrivillige bevegelser i alle fire lemmer. Hun konkurrerer hovedsakelig på sprintdistanser, og ble verdensmester på 100 meter i klassen T36 ved Para-VM i friidrett 2013. Hun er også europamester på 200 meter fra 2014, og har flere medaljer fra paralympiske sommerleker. 


== Bakgrunn ==
Nicoleitzik har ataksi, og begynte med friidrett i 2003. Hennes søster, Nicole Nicoleitzik, driver også med handikappidrett, og har deltatt i paralympiske sommerleker i 2012 og 2016.


== Idrettskarriere ==
2006Nicoleitzik Deltok ved Para-VM i friidrett 2006 i Assen i Nederland. Der fikk hun sølv på 100 og 200 meter i sin klasse. Kinesiske Wang Fang vant begge disse distansene.
2008Hun deltok ved sine første paralympiske leker i 2008, da hun deltok ved Paralympiske sommerleker 2008 i Beijing. Akkurat som ved Para-VM to år tidligere fikk hun sølv på 100 og 200 meter, bak Wang Fang. Hun ble tildelt Silbernes Lorbeerblatt (Sølv-laurbærbladet) i 2008, dette er den høyeste utmerkelsen innen idrett i Tyskland. 

2011Ved Para-VM i friidrett 2011 fikk hun én medalje; hun kom på 3.-plass på 200 meter, der Elena Ivanova vant foran Fang. På 100 meter kom hun på 4.-plass, og Tyskland kom også på 4.-plass på 4 x 100 meter stafett i klassen T35-38. 

2012Tyskland fikk sølv på 4 x 100 meter stafett ved Para-EM i friidrett 2012, der Nicoleitzik deltok på det tyske laget. Individuelt deltok hun også på 100 og 200 meter, der hun kom på 2.-plass på begge distanser.Ved Paralympiske sommerleker 2012 i London kom hun på 3.-plass på 200 meter, bak Elena Ivanova og sørkoreanske Jeon Min Jae. På 100 meter kom han på 4.-plass, 0,14 sekunder unna bronsen. Samme plassering fikk hun også på 100 meter, bak de samme to utøverne. På 4 x 100 meter i klassen T35-38 ble Tyskland diskvalifisert. Hun ble kåret til årets utøver i Saarland i 2012, for andre gang; hun ble også kåret til dette i 2008. 

2013Hun deltok ved Para-VM i friidrett 2013 i Lyon, og vant der 100 meter. I tillegg fikk hun sølv på 200 meter, bak Jeon Min Jae. 

2014Ved Para-EM i friidrett 2014 fikk hun én medalje av hver valør. Hun vant 200 meter, og kom på 2.-plass på 100 meter, bak Aygyul Sakhibzadaeva. På 4 x 100 meter stafett kom Tyskland på 3.-plass. 

2015Hun deltok igjen ved Para-VM i friidrett 2015. Der kom hun på 2.-plass på 200 meter og 3.-plass på 100 meter. På 100 meter satte hun personlig rekord med tiden 14,73. Russiske Elena Sviridova vant disse to distansene. 

2016I juli 2016 deltok hun ved Para-EM i friidrett 2016, men endte der på 8.-plass på 100 meter (T38) og 9.-plass på 200 meter (T38). 
Hun deltok igjen ved Paralympiske sommerleker 2016, og fikk der sølv på 100 meter og bronse på 200 meter. Hun satte personlig rekord på 100 meter med 14,64 sekunder. For dette ble hun igjen tildelt Silbernes Lorbeerblatt, som hun mottok av president Joachim Gauck 1. november.


== Utmerkelser ==
Silbernen Lorbeerblattes - 2008, 2016
Årets idrettsutøver i Saarland - 2008, 2012


== Referanser ==


== Kilder ==
(de) Profil hos det tyske handikappidrettsforbundet
(de) Profil hos det tyske friidrettsforbundet
(en) Profil hos IPC
(en) Rio 2016 - Claudia Nicoleitzik
(en) IPC - Doha 2015 - Claudia Nicoleitzik
(en) London 2012 - Claudia Nicoleitzik